Emigreer of bly: Stephan Joubert Graffiti Books
Search results: Stephan Joubert
Emigreer of bly
Is hier plek vir my in Suid-Afrika? Ons moet ons besluite as morele keuses benader. Dit is dan eenvoudiger omdat ons al die selfsugtige keuses uitskakel. Morele keuses organiseer ons opsies beter. Ons wil hê ons lewens moet iewers tel, daarom maak ons goeie keuses. Ons maak morele keuses - ook wanneer ons verblyfkeuses maak.
Kry styl - Jesus s'n!
Ons uitdaging vandag is om almal vir God te bereik. Maar ons moet vars en nuut dink oor die manier hoe dit gedoen word. Ons kort 'n nuwe styl, Jesus s'n. Ons moet weet wat om te doen en ook wanneer om dit te doen: op 'n manier wat die wêreld rondom ons se verbeelding sal aangryp. Ons moet Jesus-lesers wees, mense wat vir Jesus reg aanvoel en verstaan. Dan kan ons stylvolle geloofdelers wees.
"Vandag is die enigste tyd wat jy het om iets konstruktief gedoen te kry ... en ook om vir die Here te leef." 'n Lewe voor God is 366 dagstukkies van een van Suid-Afrika se geliefde skrywers en teoloë, Stephan Joubert. Met dié keur uit dagstukkies wat oorspronklik in Uit die Beek verskyn het, help Stephan ons om elke dag bewustelik en met oorgawe in die aangesig van God te leef. Hy lei ons deur middel van temas soos gebed en genade om elke dag in eerlikheid voor God ons lewe aan te pak.
Word in 365 dae herinner dat jy ware, blywende vreugde kan vind in 'n hegte verhouding met God.
Wat maak jou gelukkig? Is dit sukses in jou loopbaan? Genoeg geld vir aftrede? Politieke stabiliteit? Wag jy ook nog dat die Here jou omstandighede moet verander voor jy jou neerslagtigheid sal verruil vir vreugde?
In Blydskap wat bly beklemtoon Stephan Joubert in 365 dagstukke dat ware vreugde nie te vind is in jou omstandighede nie, maar in 'n hegte verhouding met God. Daarom kan jy vreugde beleef al is die lewe onregverdig en sterf onskuldiges en seëvier korrupsie. Ware vreugde is nie 'n emosie nie - dis 'n seker wete dat saam met God elke oomblik in die lewe sin het en elke ontmoeting 'n geleentheid is vir omgee, uitreik en vergifnis. Dít bring ware blydskap!
Op sy unieke manier doen Stephan Joubert 'n diepgaande ondersoek na hierdie vraag om vas te stel hoe ons nou al God se wil kan ken. Die boek is verdeel in twee dele:
· Deel 2 is 31 Bybelstudies, vir individue of groepe, wat die verskillende fasette van God se wil bekyk waaronder: Verander God se wil my in 'n robot?, Mag ek vrae vra oor God se wil? en vele meer.
Stephan Joubert is 'n spreker, prediker, leierskapkonsultant en skrywer. In 2010 is een van sy boeke, Jesus - 'n radikale sprong, bekroon met die Andrew Murray-prys. Stephan is buitengewone professor in Teologie aan die Universiteit van die Vrystaat en Noordwes-Universiteit, 'n navorsingsgenoot in Teologie aan die Radboud Universiteit in Nijmegen, Nederland, redakteur van 'n groot e-kerk op die internet, en deeltydse leraar.
Die Sakpas-Bybel-reeks is bedoel vir almal, ongeag waar jy jou in jou geloofreis bevind. Dit roer onderwerpe aan wat alle gelowiges raak, van versekering van verlossing tot 'n geesdriftige lewe vir God.
Elk van die 366 temas word ondersteun met verskeie teksverse en 'n unieke kerngedagte. Die Sakpas-Bybel-reeks bestaan uit vier uitgawes spesiaal vir mans, vroue, meisies en jong mans. Die kerngedagtes is geskryf deur Stephan Joubert (mans), Norma Rossouw (vroue) en Johan Smith (meisies en seuns). Agter in die Bybel is daar ook 'n tematiese indeks ingesluit wat dit maklik maak om temas soos aanvaarding, besluitne-ming, geloof en doel op te spoor.
Die Sakpas-Bybel is die ideale Bybel vir enige omstandighede, of jy nou reis of dit op jou bedtafeltjie hou, en vir elke lewensseisoen.
Onveranderlike God En Ongebryplike Genade
"Sola Gratia - In genade alleen." "Ons dien 'n genadige God." "God se genade ken geen perke nie." Die woordjie "genade" is so 'n bekende woord en iets wat ons maklik gebruik, maar wat beteken dit werklik vir gelowiges?
In sy boek Onveranderlike God & onbegryplike genade doen Stephan Joubert 'n diepgaande studie oor God se onverdiende en onuitputlike genade wat Hy aan die mens skenk. Aspekte waarna hy onder andere kyk, sluit in:
• Wat is genade en hoe "verdien" ons dit
• Tien kop- en lyfskuiwe wat ons rondom genade moet maak
• Genade moet aangeleer en uitgeleef word
• Wanneer en waar ons genade moet bewys
• Hoe om Jesus se voorbeeld na te volg
• Genade in verhouding tot die ander solas
Aan die einde van elke hoofstuk is daar 'n afdeling "Groeikurwes" of leeflesse waarin Stephan 'n kort opsomming gee van wat in die bepaalde hoofstuk oor genade geleer is. Heel aan die einde van die boek gee hy ook tien stellings van wat genade is.
Onveranderlike God & onbegryplike genade sal jou 'n dieper begrip gee van wat genade presies is en hoe ons dit in ons elkedagse lewe kan leef.
Op God se genadepad
366 oordenkings vir 'n lewe in God se genade.
Begin 'n Christus-gedrewe jaar! Dít is waartoe Stephan Joubert jou aanspoor in die 366 dagstukke van Op God se genadepad.
Dié kort en kragtige dagstukke sal jou bemoedig met praktiese raad, Christus-gedrewe voornemens, oomblikÂ-ke vol genade en emmers vol hoop vir elke nuwe dag. Dit sal jou daaraan herinner dat God nie net in elke situasie is nie, Hy is ook in jóú; daarom moet jy so leef dat ander Hom ook in jou lewe kan sien. Hy is die Lig in jou lewe en jy is sy lig in ander se lewens.
Hierdie dagstukke - wat ook in die dagblad Beeld verÂ-skyn het - sal jou laat stilstaan om God se teenÂ-woordigÂ-heid te geniet in 'n wêreld wat Hom soms vergeet te midde van die dolle gejaag.
Die dag toe Jesus ja gesê het
In die Tuin van Getsemane het Jesus die ondenkbare gedoen: Hy het JA gesê om aan 'n kruis te sterf om jóú te red. En Hy het dit nie blindelings gedoen nie - Hy het geweet waarvoor Hy Hom inlaat ...
In Die dag toe Jesus JA gesê het stel Stephan Joubert jou voor aan die apostel Markus en sy vertelling van die gebeure rondom Jesus se dood en opstanding. Met Markus as jou toergids sal jy toenemend nader aan Jesus voel wanneer jy die las van die kruis op jou eie skouers begin voel.
Jesus het ja gesê om vir ons sondes te sterf. Daarom is dit vandag ons beurt om ook vir Hom ja te sê. Ons doen dit deur Hom te volg en die Goeie Nuus te verkondig waar ons ook al gaan.
In Getsemane het Jesus JA gesê vir 'n pad van lyding wat aan die kruis geëindig het. Maar omdat Hy op die derde dag opgestaan het uit die dood, het gelowiges saam met Hom opgestaan in 'n splinternuwe lewe en ewige oorwinning oor die dood.
Die Stiltetydbybel Vir Mans
NLV, Stephan Joubert
Die hersiene uitgawe van Die Stiltetydbybel vir mans spog nou met Bybelteks uit die Nuwe Lewende Vertaling en 'n splinternuwe baadjie. Dié praktiese Bybel is ideaal vir enige man se stiltetyd. Dit is geskryf vir die man wat hom graag in God se Woord wil verdiep om troos, moed en onderskraging daarin te vind. Dit bevat die hele Nuwe Testament van die Nuwe Lewende Vertaling verdeel in 365 dae met 'n inspirerende oordenking en kern-gedagte vir elke dag. Hierin laat Stephan Joubert die lig van God se Woord val op die man in sy daaglikse lewe: sy beroep, huwelik, gesin, manwees, en vele meer. Die Stiltetydbybel vir mans sal mans wat graag God se leiding in hulle daaglikse lewe wil ervaar tot nuwe hoogtes inspireer.
Verander Jou Kop, Verander Jou Lewe
Spreuke 4:23 sê: "Wat jy dink, bepaal alles wat jy doen." Stephan Joubert wys in Verander jou kop, verander jou lewe dat hierdie woorde nie verniet in die Bybel staan nie. Jou brein het die vermoë om jou lewe te verander wanneer jy jou denke in 'n nuwe rigting stuur. Stephan wys in hierdie boek vir lesers hoe uniek en spesiaal God ons gemaak het. Hy wys leser hoe hulle hulle geloof kan verdiep en mekaar beter kan verstaan deur kennis van hoe die brein werk. Hy gaan kyk na interessante dinge rondom die brein en sy werking, soos: - Jou brein het die potensiaal om lewenslank te groei en te ontwikkel. - Negatiewe taal beskadig nie net ander se lewens nie, dit beskadig ook jou brein. - Die struktuur van mans en vroue se brein verskil, en daarom doen ons dinge verskillend. - Omdat plastisiteit van die brein afneem in ouerwordende persone, kan dit tot hardkoppigheid of social rigidity aanleiding gee. In hierdie boek sal lesers die skakel ontdek tussen hulle brein, hulle elkedagse lewe en hulle geloof. Want die Bybel sê ons moet God liefhê met ons hele hart en al ons denke en Verander jou kop, verander jou lewe sal lesers help om ook met hulle brein tot bekering te kom.